stanford-oval/wikipedia huggingface dataset:
עמנואל הנגבי

| --- | --- |

 לידה:  25 באוקטובר 1917 גרייבו, האימפריה הרוסית
 פטירה:  6 בינואר 1975 (בגיל 57) ירושלים, ישראל
 מקום קבורה:  הר המנוחות 
 תאריך עלייה:  1938
 מדינה:  ישראל 
 כינוי:  אדם
 בן או בת זוג:  גאולה כהן 
 צאצאים:  צחי הנגבי 
 השתייכות:   אצ"ל  לח"י
 תפקידים בשירות
 ממפקדי המבצעים בלח"י
 
עמנואל הנגבי (שטראוסברג) (25 באוקטובר 1917 – 6 בינואר 1975) היה מקציני המבצעים של ארגון לח"י.
קורות חיים > תחילת הדרך

עמנואל הנגבי נולד בעיירה גרייבו, פולין, לרוזה וליצחק שטראוסברג, הרביעי בין שמונה אחים ואחיות.
למד בבי"ס העברי תרבות בביאליסטוק, והצטרף בגיל 15 לתנועת בית"ר בעיר. חניך קורס המפקדים הראשון של האצ"ל בפולין שנערך בזופיובקה, בשנת 1938.
באותה שנה עלה ארצה בעליית "אף על פי" של תנועת בית"ר, שנענתה לקריאתו של מנהיגה זאב ז'בוטינסקי ליהודי אירופה להציל עצמם מהאיום שהחל להסתמן בעקבות עליית הנאציזם בגרמניה.
לפניו עלתה אחותו הבכורה ואח, שעלה במסגרת גרעין קיבוצי של "השומר הצעיר".
עם הגיעו לארץ ישראל התגייס לפלוגת בית"ר בנחלת יצחק, על-יד ירושלים, והצטרף לארגון הצבאי הלאומי (אצ"ל).
רוב בני המשפחה שנותרו בפולין, לרבות הוריו, אחיו ואחיותיו נרצחו בביאליסטוק בעקבות כיבוש פולין על ידי הנאצים. אח אחד, שלחם במסגרת הצבא האדום, עלה לארץ לאחר המלחמה.
קורות חיים > בלוחמי חירות ישראל > הצטרפות לארגון

בשנת 1940 התפלג האצ"ל כאשר אחד מבכיריו, אברהם שטרן (יאיר), התנגד לגישת הארגון לפיה כל עוד נאבקת בריטניה בגרמניה במלחמת העולם השנייה, יש להימנע מהמשך המלחמה כנגד המנדט הבריטי בארץ ישראל. הנגבי הצטרף אל יאיר, שהקים את לח"י (לוחמי חרות ישראל), וגם לאחר ששטרן נרצח בידי הבריטים בתל אביב, בפברואר 1942, ורבים מאנשי לח"י נאסרו, היה בין המעטים שהמשיכו לפעול. הוא הקים את מחלקת כח האדם בארגון ונטל חלק בפעילותו המבצעית. כינויו המחתרתי היה "אדם". חבריו למחתרת העידו כי "היה בעל אופי חזק, אמיץ ומוכן לכל פעולה".
קורות חיים > בלוחמי חירות ישראל > הבריחה ממחנה המעצר בלטרון

בחודש מאי 1942 נאסר על ידי הבולשת הבריטית בחיפה, בדירה של המחתרת, וישב במחנות המעצר מזרעה ולטרון. באותה עת לא הובאו עצורי לח"י למשפט אלא נעצרו בצו מינהלי לפי חוקי החירום המנדטוריים. הנגבי, יחד עם כעשרים עצירים אחרים שנמנו עם אנשי לח"י, חפרו בלטרון משך חודשים רבים מנהרה באורך 76 מטרים, כדי לברוח מן המאסר ולשוב לפעילות המחתרת. יום הבריחה נקבע ל-31 באוקטובר 1943. מספר שבועות בטרם מועד זה, הונחה הנגבי על ידי מפקדיו לנסות ולהימלט מן המעצר לפני יתר חבריו, כדי להסדיר מן החוץ את כל הדרוש למילוט הבורחים ולקליטתם המחודשת בשורות המחתרת.
הנגבי התחזה לחולה אנוש, והובהל ב-16 בספטמבר 1943 מלטרון אל בית החולים הממשלתי במתחם "מגרש הרוסים" בירושלים. שם היה נתון תחת מעקב צמוד של רופאי בית החולים, ותחת שמירה קפדנית של הבולשת הבריטית. הנגבי התלונן על כאבים עזים, שבעטיים נאלץ ללכת כפוף לגמרי, בצעדים איטיים ביותר, תוך הפגנת חולשה מוחלטת. כעבור עשרה ימים, בבוקר 26 בספטמבר 1943, לאחר שהרגיל את שומריו למצבו הגופני הרעוע, הוציא הנגבי אל הפועל את תוכניתו: בלילה הקודם, בחסות החושך ומתחת לשמיכה, כדי שלא להיחשף על ידי המאושפזים הנוספים בחדרו, לבש בגדים אזרחיים ועליהם שב ולבש את פיז'מת האסיר. השכם בבוקר ביקש לצאת מן התא אל חדר השירותים, כשהוא מתקדם לאיטו בקושי רב ונאנק מכאבים. בחדר זה פשט את הפיז'מה, נותר בבגדים רגילים, הזדקף ויצא מן השירותים בצעדים בוטחים ומהירים. איש לא חשד בו, גם כשירד מספר קומות ויצא מבית החולים אל החופש. כאשר הבחינו השומרים בהיעדרותו, כבר נמצא הרחק מן המקום.
בהנחיית מפקד לח"י בעת ההיא, יצחק שמיר, הוביל הנגבי את ההכנות לקליטת הבורחים מלטרון. בליל 31 באוקטובר ביצעו עצירי לח"י בלטרון את התוכנית שסוכמה מראש: הם עברו במנהרה, מפתח הכניסה שהיה מוסווה בתוך הצריף בו התגוררו, אל פתח היציאה שמוקם כמה עשרות מטרים מחוץ לגדר ההיקפית החשמלית של מחנה המעצר. הנגבי, ועמו לוחם מחתרת נוסף, המתינו לבורחים בקרבת מקום, ציידו כל אחד מהם בנשק, והובילו אותם אל אוטובוס פרטי שחנה בחורשה סמוכה. האוטובוס הגיע לתל אביב בשלוש בבוקר, והלוחמים התפזרו איש איש למקום המסתור שהוכן עבורו מבעוד מועד. הבריחה הנועזת הכתה בהלם את השלטון הבריטי בארץ, ועודדה מאוד את רוחם של אנשי לח"י, שרציחתו של מייסד הארגון, "יאיר", פגעה בהם קשות.
קורות חיים > בלוחמי חירות ישראל > המשך פעילותו בלח"י

לאחר הבריחה התמסר הנגבי לחיזוקה ולבניינה של המחתרת. המחלקה עליה פיקד עסקה במגוון משימות, ביניהם: אספקת חומרים לפעולות; איתור מחסנים לנשק; ארגון אוהדים ומסייעים; וגיוס כספים. הוא השתתף בשורה ארוכה של מבצעים, בהתקפות על בסיסי השלטון הבריטי כגון בניין הבולשת ביפו, ופיקד, בין היתר, על ניסיון ההתנקשות בקצין המשטרה הבריטי פורד בתל אביב.
לאחר החלטת החלוקה של האו"ם, בנובמבר 1947, פעל במסגרת לח"י כנגד הכנופיות הערביות. בתקופת המצור על ירושלים ארגן שיירות ג'יפים עמוסי מזון ותחמושת ללוחמים בבירה.
בשנת 1947 נשא לאישה את גאולה כהן, שהתפרסמה כשדרית הרדיו המחתרתי של לח"י, נעצרה גם היא, נשפטה למאסר ממושך וביצעה בריחה נועזת מבית הכלא. השניים נפרדו בשנת 1962. בנם הוא צחי הנגבי, לימים חבר הכנסת ושר.
קורות חיים > לאחר הקמת המדינה

לאחר הקמת המדינה עבד באגף ההנדסה בעיריית ירושלים. שנים רבות שימש מזכיר סניף תנועת החרות בירושלים, והיה מזכיר אגודת הספורט בית"ר ירושלים.
רחוב אדם בשכונת תלפיות מזרח בירושלים נקרא על שם כינויו המחתרתי.
הערות שוליים

↑  רחוב אדם, באתר של עיריית ירושלים
פסדינה

ערך זה עוסק בעיר בקליפורניה. אם התכוונתם לעיר בטקסס, ראו .
בית המשפט הפדרלי לערעורים בפסדינה
פסדינה (באנגלית: Pasadena) היא עיר במחוז לוס אנג'לס השייכת למטרופולין של לוס אנג'לס, קליפורניה. נכון לשנת 2020 חיים בה כ-138,699 תושבים, העיר ה-160 בגודל אוכלוסייתה בארצות הברית. פסדינה היא העיר השישית בגודלה במחוז לוס אנג'לס הצפוף ומרכז התרבות העיקרי של עמק סן גבריאל.
פסדינה היא ביתם של מוסדות אקדמיים רבים (בהם: המכון הטכנולוגי של קליפורניה, JPL, מכללת מרכז האמנות והעיצוב), חברות היי טק ותעשייה חשובות.
היסטוריה

הבעלים של אדמות פסדינה היה בנג'מין וילסון, אשר הקים במקום כרמים. בבעלותו של וילסון היה שטח גדול נוסף, העיר ריברסייד המזרחית למטרופולין של לוס אנג'לס, והוא עצמו הפך לראש עיריית לוס אנג'לס השני. בשנת 1873 ביקר אותו ד"ר דניאל ברי מאינדיאנה, אשר חיפש מקום להקים קליניקה למטופלים הסובלים ממחלות נשימה. ברי, שסבל מאסתמה, התרשם לטובה מאקלים המקום, ויחד הם הקימו את היישוב "אינדיאנה קולוני" ב-31 בינואר 1874. בשנת 1886 שונה שם העיירה ל"פסדינה", בעקבות הצבעת תושבי המקום. פופולריות המקום גדלה במהירות, מה שדרש שיפור בתשתיות, כולל חיבור למסילת רכבת בסוף המאה ה-19. האקלים הנוח משך תיירים רבים, בעיקר עשירים מהחוף המזרחי, ופתח את הדלת לצמיחת ענף התיירות בעיר. ב-1891 הוקם מכון "המכון הפוליטכני ת'רופ" שלימים הפך ל"מכון הטכנולוגי של קליפורניה" (קלטק). בשנת 1911 הפך המכון לאוניברסיטה הנהנית ממימון ציבורי.
גאוגרפיה

פסדינה שוכנת בגובה 263 מטרים מעל פני הים ומשתרעת על שטח של 60 קמ"ר מזרחית ללוס אנג'לס ובתוך המטרופולין של לוס אנג'לס. פסדינה היא העיר השישית בגודלה במחוז לוס אנג'לס.
תחבורה

בשנת 1913 תמה בנייתו של גשר רחוב קולורדו מעל נחל ארויו סקו. הגשר כונה גם "גשר המתאבדים" בשל המתאבדים רבים אשר קפצו ממנו אל מותם בתקופת "השפל הגדול".
בשנת 2003 הושלמו העבודות על ה"קו הזהוב" של הרכבת הקלה של לוס אנג'לס, שמחברת כעת את פסדינה עם מרכז לוס אנג'לס. פסדינה היא התחנה הסופית של "הקו הזהוב" של המטרו של לוס אנג'לס, אשר מתחיל בתחנת יוניון במרכז העיר. הקו מתוכנן להמשיך דרך ערים נוספות במטרופולין של לוס אנג'לס עד מונטקלייר.
נמל התעופה בוב הופ (ידוע גם בשמו: נמל תעופה ברבנק-גלנדייל-פסדינה), הממוקם ליד ברבנק, משמש כנמל תעופה אזורי. רוב היעדים מנמל התעופה הם במערב ארצות הברית. נמל התעופה הבינלאומי הקרוב ביותר לפסדינה הוא נמל התעופה הבינלאומי של לוס אנג'לס.
בתרבות

פסדינה היא מקום ההתרחשות העיקרי של הסדרה "המפץ הגדול" ומקום המגורים של הדמויות הראשיות בה.
האסטרואיד "2860 Pasacentennium" שהתגלה על ידי אלינור הלין, נקרא על שם העיר לרגל חגיגות 100 השנה להקמתה)
ערים תאומות

ארמניה ונדזור, ארמניה
מרוקו טנג'יר, מרוקו
פינלנד ירבנפיה, פינלנד
גרמניה לודוויגסהאפן, גרמניה
הרפובליקה העממית של סין מחוז חיצ'ינג, הרפובליקה העממית של סין
יפן מישימה, יפן
הערות שוליים

↑  "(2860) Pasacentennium = 1978 TA". Minor Planet Center. נבדק ב-10 בספטמבר 2019. {{cite web}}:  (עזרה)
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007554799405171  BNE: XX5533103  BnF: cb13508882r (data)  GND: 4205363-8  LCCN: n79027009  MusicBrainz: 56e1c305-859d-4fbb-8a7c-6e45e1b8ebf1  NARA: 10045795  NKC: ge1031900  SUDOC: 087643782  VIAF: 157889787   WorldCat (עם VIAF): 157889787
All Hands on Deck

All Hands on Deck הוא שיר שהקליטה הזמרת האמריקאית טינשיי לאלבום הבכורה שלה, Aquarius. השיר נכתב על ידי טינשיי, ביבי רקסה, סטארגייט וקשמיר קאט, והופק על ידי שני האחרונים. השיר בנוי מקו בס עבה ומקצב "ידידותי למועדונים", ותואר כ"אחות" של סינגל המוביל של האלבום, "2 On. ב-22 בפברואר 2015 פורסמה גרסת הרמיקס לשיר בהשתתפות הראפרית האוסטרלית איגי אזליה, והיה זמין להורדה דיגיטלית ב-24 בפברואר. הרמיקס היה לסינגל השלישי של האלבום, והוא נשלח לתחנות הרדיו העכשווי בארצות הברית.
השיר זכה לביקורות חיוביות מצד מבקרי המוזיקה, ששיבחו את מקצבו ואת קולה של טינשיי, תוך שם מכנים אותו כשיא באלבום. גרסת הרמיקס של אזליה זכתה גם היא לביקורת חיובית. טינשיי ביצעה את השיר בתחנות הרדיו KPWR ו-Nova 106.9, וכחלק מסיבוב ההופעות שלה, Aquarius Tour (שנים 2014–2015).
רקע

השיר נכתב על ידי טינשיי, ביבי רקסה, סטארגייט וקמיר קאט, והופק על ידי שני האחרונים. סטארגייט וקשמיר קאט היו אחראים גם על הלחן ועל עיבוד הרצועה, ואילו הראשון הקליט את השיר עם טינשיי באולפני DownTown בניו יורק. שם השיר נחשף לראשונה בהכרזה על רשימת הרצועות של האלבום ב-27 באוגוסט 2014. לאחר מכן, העלתה טינשיי את הגרסה המקורית של השיר ב-SoundCloud שלה, יחד עם שאר האלבום ב-30 בספטמבר 2014. רקסה הודיעה על יציאתו של השיר כסינגל ב-23 בינואר 2015, בסנאפצ'ט. ב-9 בפברואר 2015, הודיעה טינשיי כי יציאת הסינגל תלווה בגרסה חדשה לשיר שתכיל בית נוסף של זמר אורח. בראיון ל-WZMX היא אמרה, "רציתי להוציא משהו קצת טרי, כי השיר נמצא באלבום כבר כמה חודשים, אז רציתי לתת למישהו בית חדש לגמרי".
ב-21 בפברואר 2015, פרסמה טינשיי את עטיפת הסינגל בחשבון האינסטגרם שלה. הרמיקס הרשמי פורסם כסינגל שיווקי לסיבוב ההופעות של אזליה, The Great Escape Tour. הרמיקס הושמע בבכורה ברדיו ב-WZMX, ב-23 בפברואר 2015. הרמיקס שימש כסינגל השלישי מתוך האלבום. השיר נכנס לתחנות הרדיו העכשווי, ויצא להורדה דיגיטלית בארצות הברית ב-24 בפברואר 2015. רמיקס נוסף בהשתתפות DeJ Loaf פורסם ב-8 ביוני 2015.
הופעות חיות

טינשיי הצהירה כי הרצועה היא בין השירים האהובים עליה להופעה בלייב, יחד עם "2 On" ו-"Bated Breath". היא ביצעה לראשונה את "All Hands on Deck" בהופעה חיה ב-KPWR ב-14 באוקטובר 2014. מאוחר יותר ביצעה טינשיי את השיר בפסטיבל המוזיקה iHeartMedia ב-21 בינואר 2015, וכן בהופעה בתחנת הרדיו האוסטרלית Nova 106.9 ב-20 בפברואר 2015. השיר נכלל גם בסטליסט של סיבוב ההופעות של טינשיי, Aquarius Tour (שנים 2014–2015). טינשיי ואיגי אזליה ביצעו את גרסת הרמיקס של הרצועה לראשונה ב-Washington State Fair ב-22 בספטמבר 2015.
רשימת השמעה

הורדה דיגיטלית
"All Hands on Deck (רמיקס)" (בהשתתפות איגי אזליה) - 3:40
הורדה דיגיטלית
"All Hands on Deck (רמיקס)" (בהשתתפות איגי אזליה) - 4:00
הורדה דיגיטלית
"All Hands on Deck" [רצועה באלבום] - 3:41
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 45 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 1 |  |
|  ארצות הברית | מצעד שירי ה-R&B\היפ הופ | 33 |  |
|  ארצות הברית | רית'מיק | 11 |  |
|  הממלכה המאוחדת | מצעד הסינגלים הבריטי | 156 |  |
|  הממלכה המאוחדת | מצעד שירי ה-R&B | 34 |  |
|  לבנון | מצעד 20 העליונים הרשמי של לבנון | 11 |  |
|  פלנדריה | אולטראטופ 50 | 8 |  |
|  רוסיה | טופ-היט | 243 |  |
|   ‏‏‏  מצעדי סוף-שנה (2015)> מדינה |   ‏‏‏  מצעדי סוף-שנה (2015)> מצעד |   ‏‏‏  מצעדי סוף-שנה (2015)> מיקום שיא |   ‏‏‏  מצעדי סוף-שנה (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B | 33 |  |
|  ארצות הברית | רית'מיק | 44 |  |
|  גרמניה | GfK – טופ 100 | 47 |  |
|  פלנדריה | אולטראטופ 50 | 67 |  |
היסטוריית יציאות

| אזור | תאריך | פורמט | גרסה | תווית | הערה |
| --- | --- | --- | --- | --- | --- |
| ארצות הברית | 24 בפברואר 2015 | רדיו עכשווי עירוני | גרסת האלבום | RCA |  |
| ארצות הברית | 24 בפברואר 2015 | הורדה דיגיטלית | גרסת הרמיקס | RCA |  |
| אוסטרליה | 24 בפברואר 2015 | הורדה דיגיטלית | גרסת הרמיקס | RCA |  |
| הממלכה המאוחדת | 13 ביולי 2015 | רדיו עכשווי עירוני | גרסת הרמיקס | RCA |  |
| הממלכה המאוחדת | 24 ביולי 2015 | רדיו להיטים עכשוויים | גרסת הרמיקס | RCA |  |
| הממלכה המאוחדת | 31 ביולי 2015 | הורדה דיגיטלית | גרסת הרמיקס | RCA |  |
אובליסק לוקסור

| --- | --- |

 מידע כללי
 סוג:  אובליסק 
 כתובת:  כיכר הקונקורד 
 מיקום:  הרובע השמיני של פריז 
 מדינה:  צרפת 
 הקמה ובנייה
 תקופת הבנייה:  ? – 1290 לפני הספירה
 תאריך פתיחה רשמי:  1290 לפנה״ס 
 חומרי בנייה:  אבן 
 מידות
 גובה:  23 מ' 
 קואורדינטות:  48°51′56″N 2°19′16″E﻿ / ﻿48.865475°N 2.321133°E﻿ / 48.865475; 2.321133
  (למפת פריז מוגדלת) אובליסק לוקסור(למפת פריז רגילה) אובליסק לוקסור
 
האובליסק בחזית כיכר הקונקורד ומאחוריו כנסיית מדלן ומלון קריון
האובליסק התאום בפתח מקדש לוקסור
אובליסק לוקסור (בצרפתית: Obélisque de Louxor) הוא אובליסק מצרי בגובה 23 מטר הניצב במרכזה של כיכר הקונקורד בפריז, צרפת. העמוד במקור היה ממוקם בפתח מקדש לוקסור במצרים.
היסטוריה

2 אובליסקים זהים בני 3,300 שנה ניצבו פעם בפתח מקדש לוקסור. מוחמד עלי, שליט מצרים, הציע להעניק את שני האובליסקים כמתנה לצרפת בשנת 1829.
באוגוסט 1832, הספינה הצרפתית "ספינקס" הפליגה לאלכסנדריה כדי להעביר את האובליסק לפריז. הספינה יצאה ב-1 באפריל 1833 והגיעה לטולון ב-10 במאי.
האובליסק הראשון הגיע לפריז ב-21 בדצמבר 1833. שלוש שנים לאחר מכן, ב-25 באוקטובר 1836, המלך לואי פיליפ פקד להניחו בכיכר הקונקורד.
האובליסק השני נותר במצרים, אף כי רשמית צרפת תבעה עליו בעלות. רק בשנות ה-90 של המאה ה-20, בתקופתו של הנשיא פרנסואה מיטראן, ויתרה עליו צרפת במחווה סמלית של שלום.
מבנה

האובליסק, עמוד גרניט צהוב, ניצב בגובה 23 מטר, כולל הבסיס, ושוקל מעל 250 טון. הוא מעוטר בכתבי חרטומים המפארים את שלטונו של המלך רעמסס השני.
בהינתן המגבלות הטכניות של התקופה, שינוע האובליסק לא היה מעשה קל: על הכן מצוירים דיאגרמות המתארות את המכונות המסובכות שהשתמשו בהם לצורך ההעברה. מסביב לאובליסק מצויות 2 מזרקות שנבנו בזמן הקמת הכיכר.
בהיותו חסר את הקצה העליון המחודד, ממשלת צרפת הוסיפה פירמידה מצופה זהב בראש האובליסק בשנת 1998.
ראו גם

פענוח כתבים מצריים עתיקים
הערות שוליים

↑  אובליסק לוקסור בפריז באתר eutouring.com (אנגלית)
| --- | --- |
בקרת זהויות :  NLI: 987007539354505171  GND: 7839746-7  LCCN: sh89001189  VIAF: 235305207   WorldCat (עם VIAF): 235305207
יוגב בר-ששת

| --- | --- |

בר-ששת, 2021
 לידה:  1979 (בן 45 בערך) ישראל ישראל
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד פלנ"ט נח"ל  מפקד גדוד לימן  מפקד גדוד 50   קצין המבצעים של פיקוד הדרום   מפקד חטיבת יואב   סגן מפקד עוצבת הפלדה   סגן ראש המנהל האזרחי  מח"ט ב' של חטיבת הנח"ל
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
יוגב בר ששת (נולד בשנת 1979) הוא קצין בצה"ל בדרגת תת-אלוף, המשמש סגן מבקר מערכת הביטחון. קודם לכן שימש סגן ראש המנהל האזרחי, סגן מפקד עוצבת הפלדה, מפקד חטיבת יואב, קצין המבצעים של פיקוד הדרום ומפקד גדוד 50.
ביוגרפיה

בר-ששת למד בפנימייה הצבאית לפיקוד-אור עציון. התגייס לצה"ל ושובץ בגדוד 51 בחטיבת גולני[דרוש מקור]. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בחטיבת ביסלמ"ח[דרוש מקור]. בהמשך שימש כסגן מפקד פלוגה. לאחר מכן שירת כמפקד פלוגה בביסלמ"ח. בהמשך עבר לחטיבת הנח"ל ומונה למפקד פלוגה, ושימש בתפקיד בין היתר במהלך מלחמת לבנון השנייה. לאחר המלחמה מונה למפקד פלנ"ט נח"ל. בהמשך שימש כסגן מפקד גדוד 50. לאחר מכן מונה למפקד מחזור האימון המתקדם בבא"ח נח"ל.
בשנת 2012 הועלה לדרגת סא"ל ומונה למפקד גדוד לימן, גדוד מרחבי בעוצבת ברעם, ושימש בתפקיד עד שנת 2014. במאי 2014 מונה למפקד גדוד 50, והוביל אותו בין היתר במבצע שובו אחים ובמבצע צוק איתן, את תפקידו סיים ב-21 ביוני 2016. לאחר מכן מונה לקצין המבצעים של פיקוד הדרום בין השנים 2016–2019. ב-19 ביוני 2019 הועלה לדרגת אל"ם ומונה למפקד חטיבת יואב, תפקיד בו שירת עד 12 בספטמבר 2021. בשנת 2021 מונה לסגן מפקד עוצבת הפלדה, ושימש בתפקיד עד שנת 2022. באוגוסט 2022 מונה לסגן ראש המנהל האזרחי. ב-3 בספטמבר 2023 הוחלט על העלאתו לדרגת תא"ל ומינויו לסגן מבקר מערכת הביטחון.
במהלך מלחמת חרבות ברזל שימש בתפקיד מח"ט ב' בחטיבת הנח"ל. במהלך המלחמה נפצע באורח בינוני מרסיסי ירי במהלך פעילות בשכונת זייתון שבדרום העיר עזה.
חיים אישיים

בר-ששת מתגורר בנטע, נשוי ואב לשישה.
הערות שוליים

↑  יוסי מזרחי, ‏שקט מתעתע בגבול הצפון: לצד המטיילים נערכים בצה"ל לתרחיש מלחמה, באתר ‏מאקו‏, 6 באפריל 2013
↑  אייל לוי, ‏"הדבר האמיתי": גבול לבנון מעיני לוחמי הנח"ל שעל הגדר, באתר מעריב אונליין, 20 בפברואר 2016
↑   טקס חילופי מפקד חטיבת "יואב", באתר צה"ל, 19 ביוני 2019
↑   מפקד חדש לחטמ"ר "יואב" - אל"ם איתמר דשל, באתר צה"ל, 12 בספטמבר 2021
↑  יואב זיתון, הותר לפרסום: תא"ל יוגב בר ששת נפצע בינוני מרסיסי ירי ביום שישי בזייתון, באתר ynet, 12 במאי 2024
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
אושרי לוגסי

| --- | --- |

 לידה:  17 בפברואר 1972 (בן 52) ב' באדר א' ה'תשל"ב 
 מדינה:  ישראל ישראל
 השתייכות:   צבא הגנה לישראל
 תקופת הפעילות:  1990–2017 (כ־27 שנים)
 דרגה:    תת-אלוף
 תפקידים בשירות
  מפקד גדוד 605   קצין הנדסה של פיקוד הצפון  סגן מפקד אוגדת אזור יהודה ושומרון  ראש מחלקת תכנון וארגון בזרוע היבשה   קצין הנדסה ראשי
 פעולות ומבצעים
   מלחמת לבנון השנייה   מבצע צוק איתן
 
אושרי לוגסי (נולד ב-17 בפברואר 1972) הוא קצין צה"ל בדרגת תת-אלוף, שכיהן כקצין הנדסה ראשי.
שירות צבאי

לוגסי עשה את מרבית שירותו בחיל ההנדסה הקרבית. שירת כסגן מפקד גדוד 605 וב-2004 מונה למפקדו. בפרוץ מלחמת לבנון השנייה הוקפץ הגדוד בפיקודו ללחימה בלבנון לאחר שהיה בתעסוקה מבצעית באזור רמאללה, הגדוד עסק בפריצת צירים, חילוץ כוחות והשתתף בקרב על הסלוקי, בו פרץ ציר מחרבת כסיף לנחל סלוקי תחת אש. במהלך הקרב פיקד לוגסי על הכוחות מהחזית, כאשר הוא ניצב בקו הראשון של האש עם דחפורי ה-D9 המשוריינים שהובילו את הכוחות ופרצו את הציר. בסופו של דבר פרצו לוחמי ההנדסה הקרבית ציר באורך 14 ק"מ תוך ארבע וחצי שעות, תחת אש כבדה של חזבאללה. במהלך המלחמה נהרגו שניים מלוחמי הגדוד מפגיעת טיל נ"ט בדחפור שלהם.
לאחר המלחמה שירת כקצין הנדסה של פיקוד הצפון, כסגן מפקד אוגדת אזור יהודה ושומרון וכראש מחלקת תכנון וארגון בזרוע היבשה.
ב-30 בספטמבר 2014 מונה לקצין הנדסה ראשי והחליף את תא"ל יוסי מורלי בתפקיד. בתקופתו החיל התמודד בעיקר עם טרור פלסטיני בירושלים, יהודה ושומרון ועסק בביצור ומיגון הגזרה לצד הריסת בתי מחבלים. לוגסי הגדיל באופן ניכר את גודלה של יהל"ם (דרגת מפקד היחידה הועלתה לאלוף-משנה) וחיזק את תחום לוחמת המנהרות (לת"ק, לוחמה תת-קרקעית) בכלל יחידות ההנדסה. הוא סיים את תפקידו באוגוסט 2017.
גלריה

טקס חילופים קציני הנדסה ראשיים: תא"ל יוסי מורלי יוצא, ותא"ל אושרי לוגסי נכנס.
הקהנ"ר תא"ל אושרי לוגסי בטקס זיכרון לחללי חיל ההנדסה הקרבית, 2016
הערות שוליים

↑  אפרת וייס, נעצרו האחראים לרצח איטה ואפרים צור, באתר ynet, 7 ביוני 2006
↑  רועי כספי, המדינה שבדרך, אתר זרוע היבשה.
↑  אביגיל בוקובזה, מפקד חדש לכסופים, אתר זרוע היבשה
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
לא ראוי לאהבה

| --- | --- |

 סינגל בביצוע לינט
 מתוך האלבום כסף הכסף ואישה אחרת
 יצא לאור:  1991
 תאריך הקלטה:  1990–1991
 סוגה:  טורקי
 שפה:  טורקית • עברית
 אורך:  5:05
 חברת תקליטים:  בן-מוש
 כתיבה:  סימה מנשה
 לחן:  עממי טורקי
 עיבוד:  רובי בן שמעון
"לא ראוי לאהבה" (מוכר בטורקית: "Akşam Olmadan"; מוכר גם בשמות "אתה לא ראוי", "אתה לא ראוי לאהבה" ו"אתה לא ראוי לאהבה הזאת") הוא שיר שהוקלט על ידי הזמרת הישראלית לינט. הוא יצא לאור בשנת 1991, בהוצאת חברת התקליטים בן-מוש, כסינגל כפול עם "פרידה" מתוך אלבום האולפן הרביעי של לילה ולינט, "כסף הכסף" (1991). את השיר כתבה אחותה, סימה ללחן עממי טורקי ועיבוד מוזיקלי של רובי בן שמעון. זהו אחד משירי החותם של לינט, כמו גם אחד מהשירים המזוהים ביותר עם סוגת המוזיקה הטורקית.
במרוצת השנים, הוקלט "לא ראוי לאהבה" עשרות פעמים בידי אמנים שונים כדוגמת ניבין ושרית אביטן ("אתה לא ראוי"), עומר אדם, שריף ושרית חדד ("אתה לא ראוי לאהבה"), ראובן המלאך ונסרין קדרי ("אתה לא ראוי לאהבה הזאת"), שקד קוממי, איתי לוי, מאור אדרי וגל סינואני, שימי מזרחי ולואי עלי, ועדן בן זקן. בין היתר, הוקלט השיר במסגרת התוכניות "אייל גולן קורא לך", ו"שישי שמח עם ירון אילן". בשנת 2003 הקליטה לינט את השיר כחלק מאלבומה "אישה אחרת" – שמו מותג מחדש בתור "אהבה לא ראויה".
בשנת 2021 בוצע השיר בידי לינט ומרגלית צנעני במסגרת "אקס פקטור לאירוויזיון". בשנת 2023 בוצע בהופעה חיה של שרית חדד בהשתתפות לינט כמחרוזת עם "שלום חבר" – אותה ההופעה הועלתה לרשתות הסטרימינג השונות עם עטיפה נלווית, כמו גם סרטון רשמי שהועלה לערוץ היוטיוב של חדד שהצליח לצבור למעלה משלושה מיליון צפיות.
רקע וכתיבה

את מילותיו העבריות של "לא ראוי לאהבה" כתבה סימה מנשה, אחותה של לינט, ללחן עממי טורקי ועיבוד מוזיקלי של רובי בן שמעון – גרסתו המקורית שהוקלטה בידי הזמר הטורקי בורחן צ'אצ'ן פורסמה בשם "Akşam Olmadan" ("לפני שהערב יגיע") בשנת 1990 כחלק מאלבומו התשיעי, Vurun Dalgalar. באתר של "צו השעה" העירו: ”כשהייתה בת 16 זכתה להצלחה בקרב אוהבי המוזיקה הטורקית עם השיר 'אתה לא ראוי לאהבה הזאת', שבו מילים בעברית ללחן טורקי”. השיר עבר גלגולים רבים, החל מהקלטותיו הראשוניות כחלק מאלבום האולפן הרביעי של לינט "כסף הכסף" (1991) ועד גרסתו המחודשת "אהבה לא ראויה" מתוך אלבומה "אישה אחרת" (2003).
"לא ראוי לאהבה" הופץ בקלטות ונמכר בעשרות אלפי עותקים – גרסאות שונות שהוקלטו בשפה הטורקית ובשפה העברית נכללו באוספים ואלבומים שונים שיצאו במרוצת השנים. בשנת 1991 הופץ השיר על גבי תקליט 12 אינץ' עם עטיפה נלווית בה נראים זוג אוהבים; הוא כלל גם את השיר "פרידה" ונחשב לסינגל כפול מתוך "כסף הכסף" (1991).
מיקומי שיא

|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  ישראל | מדיה פורסט ישראל | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1991 | תקליט 12 אינץ' | בן-מוש |  |
הערות שוליים

1 2 3 4 5  לינט* – פרידה, לא ראוי לאהבה
↑  Benmushproductions (2017-11-19), לילה ולינט  אהבה לא ראויה, נבדק ב-2024-10-23
↑  NivinOfficial (2012-11-13), אתה לא ראוי - ניבין, נבדק ב-2024-10-23
↑  all blogs (2015-05-03), שרית אביטן אתה לא ראוי של לינט, נבדק ב-2024-10-23
↑  EladGavrilovOfficial (2010-08-08), עומר אדם - אתה לא ראוי לאהבה, נבדק ב-2024-10-23
↑  SharifTheOfficial (2011-08-03), שריף אתה לא ראוי לאהבה Sharif, נבדק ב-2024-10-23
↑  MeMo Noga (2010-10-26), ♥~ שרית חדד שריף _ אתה לא ראוי לאהבה ♥~, נבדק ב-2024-10-23
↑  חאפלה מזרחית (2014-12-27), ראובן המלאך- ונסרין קדרי "אתה לא ראוי לאהבה הזאת", נבדק ב-2024-10-23
↑  שקד קוממי, איתי לוי, מאור אדרי וגל סינואני – "לא ראוי לאהבה"
↑  שימי מזרחי ולואי עלי – "לא ראוי לאהבה"
↑  עדן בן זקן – "לא ראוי לאהבה"
↑  "לא ראוי לאהבה" – "אייל גולן קורא לך"
↑  "לא ראוי לאהבה" – "שישי שמח עם ירון אילן"
↑  חריף (2011-08-16), לינט אהבה לא ראויה, נבדק ב-2024-10-23
↑  The X Factor Israel (2021-11-16), לינט - אתה לא ראוי לאהבה | 💙🤍💙 אקס פקטור לאירוויזיון 2022, נבדק ב-2024-10-23
↑  SaritHadadOfficial (2023-09-12), שרית חדד & לינט - אתה לא ראוי + שלום חבר (LIVE מנורה), נבדק ב-2024-10-23
↑  yossidriem2 (2015-01-25), אתה לא ראוי לאהבה - מתורגם לעברית (המקור בטורקית), נבדק ב-2024-10-23
↑  Vurun Dalgalar, 1990-12-11, נבדק ב-2024-10-23
↑  לינט, באתר צו השעה, ‏2020-12-21
↑  כסף הכסף by Leyla & Linet on Apple Music (באנגלית אמריקאית), 1991-12-08, נבדק ב-2024-10-23
↑  אשה אחרת by Linet on Apple Music (באנגלית אמריקאית), 2003-09-01, נבדק ב-2024-10-23